
I.ОБЩИ ПОЛОЖЕНИЯ

Чл. 1. (1) (Решение на УС в сила от 17.6.2019г) Настоящите регламенти са разработени във връзка с чл.74 ал.3 Наредбата за условията и реда за възлагане изпълнението на дейности в горските територии - държавна и общинска собственост, и за ползването на дървесина и недървесни горски продукти и с оглед въвеждането на общи правила при провеждане на електронни процедури*, с цел недопускане на дискриминация и разнопосочни практики при тръжните процедури провеждани от СЦДП..
(2) (Решение на УС в сила от 17.6.2019г) Северноцентрално държавно предприятие ДП (СЦДП), посредством Системата* и в съответствие с нейните недискриминационни правила, съдейства за провеждането на електронни процедури* на допуснати до участие на организирани от СЦДП процедури съгласно разпоредбите на Закона за горите и относимите нормативни актове, резултатът от което е сключването между съответните страни на договор във връзка с тези процедури.

(3) СЦДП осигурява на своите контрагенти равни условия за участие в процедурите.

Чл.2 (Решение на УС в сила от 17.6.2019г) Наддаванията на организираните от СЦДП електронни процедури* са неприсъствени и се осъществяват посредством електронна Система.
Чл.3 (Решение на УС в сила от 17.6.2019г) Системата на СЦДП разполага с мерки за обезпечаване на ефективната ѝ дейност, съгласно внедрената система за управление на информационната сигурност. Мерките за информационна сигурност са относими до системата и нямат отношение към техническата обезпеченост и информационна сигурност на участниците.
Чл.4 (1) Участието в електронните процедури* се осъществява чрез електронна платформа за пряк достъп до тръжните процедури, свързани със Системата посредством един или повече стандартизирани информационни протоколи. Всеки участник в търга е отговорен за осъществяването на контрола върху достъпа до определената му електронна платформа и до всички електронни уреди, свързани със Системата, както и за запазването тайната на поверените му уникални идентификационни номера и пароли. 
(2) (Решение на УС в сила от 17.6.2019г) Всеки участник отговаря за техническата си обезпеченост включително, но не само - достъп до интернет пространството, като носи изцяло риска от софтуерни и  хардуерни/физически проблеми с устройствата за достъп до системата.
(3) Изпращането и получаването на съобщения към и от Системата и СЦДП може да се извършва само от участници попълнили декларация съгласно приложение 1. 

Чл.5 (Решение на УС в сила от 21.2.2018г)  (1) Всеки участник, получил разрешение за  достъп, е отговорен за осъществяването на контрола върху достъпа до определената му електронна платформа и до всички електронни уреди, свързани със Системата, както и за запазването тайната на поверените му уникални идентификационни номера и пароли.

(2) За всеки участник са задължителни и обвързващи всички наддавателни предложения, реализирани при използване на определените за него уникални идентификационни номера и пароли. 

(3) Участникът носи цялата отговорност за всички предложения, документи и съобщения изпратени към Системата, включително наддавателните предложения въведени с неговия уникален идентификационен номер. 

II. ПРОЦЕДУРИ ПО РЕГИСТРАЦИЯ ЗА УЧАСТИЕ

Чл.6 (1) (Решение на УС в сила от 17.6.2019г) За участие в Системата за електронни процедури*, еднократно, Участникът представя на СЦДП ДП  попълнена и подписана декларация по приложение 1.

(2) Декларацията се попълва на хартиен носител и се представя в Централното управление на предприятието заедно с всички документи доказващи и индивидуализиращи даден участник и неговата представителна власт. 

Чл.7 (Решение на УС в сила от 21.2.2018г) (1) СЦДП ДП разглежда декларацията за регистрация в срок до 3 /три/ работни дни от датата на постъпване на оригиналните документи на хартиен носител в Централното управление. 

(2) Декларацията се проверява за съответствие с изискванията на настоящите правила, като при установяване на нередност до участника се изпраща съобщение на посочения от него електронен адрес с цел отстраняване на допуснатите нередности в срок до 3 /три/ работни дни.

(3) Ако в срок до 3 /три/ работни дни търговският участник не отстрани нередностите, заявлението не се приема от СЦДП ДП.
(4) Декларацията за регистрация се счита за одобрена и условията по настоящата инструкция за приети след регистрирането  на участника в онлайн системата на СЦДП ДП, за което той получава данни за достъп на посочения от него имейл адрес. 

III. ВРЕМЕТРАЕНЕ И МЯСТО 
Чл. 8. (1) (Решение на УС в сила от 17.6.2019г) Наддавателната  сесия при електронните търгове с наддаване или отварянето на предложения при електронните търгове  с еднократно наддаване и електронните конкурси започва след даването на електронна резолюция относно допустимостта на участниците в дадена процедура. 

(2) Разглеждането на документите на участниците започва в официално обявения час на процедурата. 

(3) (Решение на УС в сила от 17.6.2019г) Времевия интервал за потвърждаване на наддавателни предложения при електронните търговете с наддаване е 60 (шестдесет) секунди. В случай, че след изтичане на този интервал няма потвърдено предложение то тогава системата приключва наддавателната сесия. 
(4) (Решение на УС в сила от 17.6.2019г) Времевия интервал за даване на достъп до ценово предложение при електронните търгове с еднократно наддаване и електронните конкурси е 1 (един ) час. 
Чл. 9  За място за провеждане на търговете по реда на настоящите Правила се приема административната сграда на Северноцентрално държавно предприятие ДП находяща се на ул. Бодра смяна 3, гр. Габрово, Република България.

IV. НАДДАВАТЕЛНИ ПРЕДЛОЖЕНИЯ

Чл. 10 (Решение на УС в сила от 17.6.2019г) Договорите за продажба на дървесина и възлагане на дейности в горските територии се сключват въз основа на класираното на първо място наддавателно предложение. 

Чл. 11 (Решение на УС в сила от 17.6.2019г) Наддавателните предложения представляват твърда заявка да се сключи договор по определена цена и при определени допълнителни параметри в документацията към електронната  процедура*.

Чл. 12 (Решение на УС в сила от 17.6.2019г) На електронни процедури* организирани от СЦДП се допускат следните видове предложения според регламента на процедурата:

· НАДДАВАТЕЛНО ПРЕДЛОЖЕНИЕ ПРИ  ЕЛЕКТРОНЕН ТАЕН ТЪРГ С ЕДНОКРАТНО ЦЕНОВО ПРЕДЛОЖЕНИЕ – представлява предложение за покупка на определено количество дървесина описано в регламента на търга при еднократно посочена цена;

· НАДДАВАТЕЛНО ПРЕДЛОЖЕНИЕ ПРИ ЕЛЕКТРОНЕН ТЪРГ С НАДДАВАНЕ - представлява предложение за покупка на определено количество дървесина описано в регламента на търга по най-добрата достигната цена в наддвателна сесия. 
· НАДДАВАТЕЛНО ПРЕДЛОЖЕНИЕ ПРИ  ЕЛЕКТРОНЕН КОНКУРС – представлява предложение за изпълнение на възложената работа  описано в регламента на конкурса при еднократно посочена цена и условия от техническото предложение на участника;

Чл. 13 (Решение на УС в сила от 17.6.2019г) (1) В случай на провеждане на електронен търг с наддаване при потвърждаване/въвеждане на наддавателно предложение по високо от първоначалната стойност в Системата, на него служебно се присвоява приоритет и уникален номер. 

Приоритетите на въведените наддавателни предложения са както следва:

· първи приоритет - цена;

· втори приоритет - време на въвеждане, при еднакви предложени цени.

(2)
Приоритетът "цена" означава предимство на:

наддавателното предложение съдържащо по-висока цена спрямо тези с по-ниска 

(3)
Приоритетът "време на въвеждане" означава предимство на по-рано въведеното наддавателно предложение при явен търг.

Чл. 14. (1) Всяко наддавателно предложение съдържа задължително:

1. уникален номер, присвояван от Системата;
2. точно време на въвеждане;

3. цена

4. идентификация на участника, който я е въвел;

(2) В Системата може да не са видими всички от параметрите по ал. 1.

(3) По време на наддавателна сесия при електронни с търгове с наддаване, участниците разполагат с информация единствено за въведените от тях предложения, като тези направени от другите участници са видими само в частта цена и време.

V. ПРОВЕЖДАНЕ НА ЕЛЕКТРОННА ПРОЦЕДУРА
Чл. 15 (Решение на УС в сила от 17.6.2019г) Всяка една електронна процедура* протича най-малкото през следните етапи в посочения ред:

1. Фаза на подаване на документи 

2. Фаза на разглеждане на документи

3. Фаза на определяне на цената
Чл. 16 (Решение на УС в сила от 17.6.2019г) (1) Подаването на документи за участие в електронни процедури* се осъществява посредством имейл посочен в декларация в приложение 1. 

(2) Съдържанието на документите следва да отговаря на изискванията посочени в документацията за участие за всяка конкретента процедура. Приложените документи следва да са подписани с електронен подпис и/или подписани на хартиен носител и сканирани. 

Чл. 17 По време на фазата на разглеждане на документите за участие комисия назначена от възложителя преценя допустимостта на всеки един участник като дава електронна резолюция относно това обстоятелство. Системата се визуализира относно това дали даден участник е допуснат до следващата фаза или не. 

Чл. 18. (1) (Решение на УС в сила от 17.6.2019г) Фазата на въвеждане на наддавателние предложения се определя от параметрите на електронната процедура*. 

(2) (Решение на УС в сила от 17.6.2019г) В  случай на електронен таен търг с еднократно ценово предложение участниците предварително са въвели своето предложение заедно с подаването на документите. В случай, че е приключила фазата на разглеждането на документи и заедно с това участникът е допуснат до определяне на цената, той разполага с времеви интервал от 1 (един) час през, който може да даде достъп до ценовото си предложение посредством Системата. След изтичане на едночасовия интервал  за последния допуснат участник Системата разкрива всички ценовите предложения и ги класира.
(3) (Решение на УС в сила от 17.6.2019г)В случай на електронен търг с наддаване  след като приключи фазата за разглеждането на документите на допуснатите участници се дава възможност да се потвърждават  наддавателни предложения  според условията на търга в Системата.  
(4) (Решение на УС в сила от 17.6.2019г) В  случай на електронен конкурс участниците предварително са въвели своите ценови и технически предложения заедно с подаването на документите. В случай, че е приключила фазата на разглеждането на документи и заедно с това участникът е допуснат до следващия етап автоматично се разкрива техническото му предложение, в случай на допустимост на техническото предложение участникът разполага с времеви интервал от 1 (един) час през, който може да даде достъп до ценовото си предложение посредством Системата. След изтичане на едночасовия интервал  за последния допуснат участник Системата разкрива всички ценови предложения. Класирането  се извършва от комисията въз основа на методиката за оценка от конкурсната документация.
Чл. 19. (Решение на УС в сила от 17.6.2019г) (1) След приключване на фазата на допустимост при разглеждане на документите се определя спечелил търга участник .

(2) Печели участникът потвърдил/предложил първи най-добра цена.

Чл. 20
 (1) След приключване на фазата за определяне на цената, всички обстоятелства се отразяват в протокол на хартиен носител като към него се прилага генерирана извадка от Системата и се пристъпва към издаване на заповед за определяне на спечелил участник. Подписан на хартиен носител или сканиран протокол от работата на комисията ведно със заповедта се изпращат до участниците или чрез пощенска услуга или посредством имейла посочен от тях в декларацията в Приложение 1.  

VI. ВРЕМЕННО ПРЕКРАТЯВАНЕ НА ЕЛЕКТРОННИ  ПРОЦЕДУРИ
Чл. 21 (1) (Решение на УС в сила от 17.6.2019г) Директорът на СЦДП или оправомощени от него лица имат право да вземат решение за временно прекратяване въвеждането/потвърждаване на наддавателни предложения, в случаите когато е налице:

1. авария в Системата;
2. авария в цялостното оборудване, използвано от СЦДП ДП във връзка с осъществяването на търговете.

3. авария в националните телекомуникационни или технически мрежи, правещи невъзможен достъпа на участниците до Системата;
4. при извънредни ситуации, които застрашават нормалното извършване на наддавателните сесии и или при опасност от настъпване на такива аварии;

5. големи национални и международни кризи, включително стачки, бунтове, военно положение или природни бедствия, както и при други подобни събития, които могат да застрашат или да направят невъзможно извършването на наддавателните сесии. 

(2) Директора на СЦДП или оправомощени от него лица уведомяват незабавно участниците за решението по предходната алинея.

(3) (Решение на УС в сила от 17.6.2019г) Приключването на електронните процедури* може да бъде отложено.

VII. ДРУГИ УСЛОВИЯ

Чл. 22 (Решение на УС в сила от 17.6.2019г) Всеки регистриран участник разполага с възможност за достъп до информация относно неговите предишни и настоящи участия в електронни процедури* организирани от СЦДП.
Чл. 23 (Решение на УС в сила от 17.6.2019г) Участник има право да се оттегли от електронни процедури* и участие в Системата след подаване на писмено заявление изпратено в срок до 5(пет) дни преди датата, от която  същия желае да прекрати участието си.


Чл.24 За неуредените в настоящото положения се прилагат разпоредбите на Българското законодателство, Закона за горите и Наредбата за условията и реда за възлагане изпълнението на дейности в горските територии - държавна и общинска собственост, и за ползването на дървесина и недървесни горски продукти.
Чл.25 (1) Всички спорове и всякакви претенции между страните, които възникват от или във връзка с настоящото и съответните приложения, се решават по пътя на преговори.

(2) При непостигане на съгласие спорът се отнася за разрешаване пред компетентния съд по седалището и адреса на управление на „Северноцентрално държавно предприятие” ДП – гр. Габрово.
Чл.26 Всички направени досегашни регистрации за участие в Системата* остават валидни при спазване на разпоредбите на настоящите регламенти.
ПОНЯТИЯ

*система – специално разработен софтуер достъпен чрез официалната уеб страница на предприятието с домейн –scdp.bg, който дава възможност за участие в онлайн търгове за продажба на дървесина в реално време чрез криптирана интернет връзка.  

* електронни процедури (Решение на УС в сила от 17.6.2019г) –  електронни конкурси, електронен търг с наддаване, електронен търг с еднократно ценово предложение
*СЦДП - Северноцентрално държавно предприятие ДП – Габрово

Приложение 1

Декларация

От ……………………………….. ЕГН ………………….. лична карта номер/номер на паспорт:………………. издаден/а на …………..от ……………………. в качеството ми на ……………………………………... на дружество с фирма …………………… регистрирано под номер ………………………… при …………………………………………….

Във връзка с желанието ми да участвам в електронни процедури* организирани и провеждани от директора на Северноцентрално държавно предприятие ДП съгласно разпоредбите на Закона за горите и относимите нормативни актове, с настоящото изрично заявявам следното:

1.  Съгласявам се съм да получавам всички съобщения, уведомления и кореспонденция във връзка с горното на следната електронна поща: e-mail ……………………

2. Съгласявам се да получавам PIN код за достъп до системата за електронни процедури*  на следния e-mail:…………………….
3. Приемам и ще спазвам тръжни регламенти за провеждане на електронни процедури за дейности в горски територии при Северноцентрално държавно предприятие ДП – Габрово и утвърдени от директора на предприятието.

4. Съгласявам се да бъда потенциален участник във всички бъдещи електронни процедури* организирани и провеждани от Северноцентрално държавно предприятие ДП.

5. В случай, че участвам в електронни процедури* ще подавам всички изискуеми документи по електронен път подписани с електронен подпис и/или подписани на хартиен носител и сканирани посредством електронната поща посочена в точка 1.

6. Съгласявам се писмената форма на кореспонденция между Северноцентрално държавно предприятие ДП и ……………………………… да се осъществява и чрез електронни средства изключващи възможността за грешното и/или непълно и неточно възпроизвеждане на волеизявлението. 

Дата:………………….



Декларатор:

/……………………………………../

